બાળકોની સુરક્ષા માટે એપઃ ચાઇલ્ડ લાઇન 1098ની સુવિધા ઘણા સમયથી ચાલી રહી છે. પરંતુ છેલ્લાં 18 મહિનાથી બાળ તેમજ મહિલા વિકાસ મંત્રાલયે તેમાં પોતાની ભાગીદારી નોંધાવી છે અને તેમાં ઘણા પરિવર્તનો પણ લાવી રહ્યાં છે. મેનકા ગાંધીએ આ અંગે જણાવ્યું છે માર્ચ મહીનામાં 10 લાખથી પણ વધારે બાળકો અને મોટાઓને ચાઇલ્ડ લાઇને ફોન કર્યા હતા. તેમાં જાણવા મળ્યું છે કે આવનારા ફોનમાંથી 80 ટકા ફોન એવા છે કે જે સીરિયસ હોતા નથી. જેમ કે ટીચર બોલ્યા, મમ્મી પપ્પા બોલ્યા કે પછી મમ્મીએ મારા પિત્ઝા ખાવાના પૈસા લઇ લીધા. જ્યારે 20 ટકા ફોન કોલ્સ ખૂબ જ સિરિયસ હોય છે. જેમાં બાળકોનું યોન શોષણ, ઘરેથી ભાગી જવું, વેચી દેવુ, જબરજસ્તી કામ કરાવવું વગેરે જેવી અનેક ફરિયાદો આવે છે.